Boban Grntsjarov

Boban Grntsjarov (makedonsk: ; født 12. august 1982 i Skopje) er en makedonsk fotballspiller som spiller midtstopper for den makedonske klubben FK Vardar. Han har tidligere spilt for klubbene OFK Beograd, Metalurg Donetsk, AA Gent, APOEL, Lierse og Botev Plovdiv. Grntsjarov har spilt flere landskamper for  og på aldersbestemte landslag.

Klubbkarriere 
Grntsjarov startet sin fotballkarriere med ungdomsfotball hos FK Vardar på siste halvdel av 1990-tallet, hvor han fikk sin debut på førstelaget under 1999/2000-sesongen av Prva Liga. I 2000 meldte han overgang til den serbiske klubben OFK Beograd, hvor han etablerte seg fast på førstelaget og hvor han omsider ble tatt ut for spill på det makedonske herrelandslaget i en alder av 20 år. Som følge av hans spill begynte klubben å se nærmere etter talenter i makedonsk fotball, og i løpet av 2002/2003-sesongen signerte klubben kontrakter med fem andre makedonske spillere.

I 2003 meldte han overgang til den ukrainske klubben Metalurg Donetsk, hvor han spilte i underkant av 30 seriekamper frem til 2007. Under dette oppholdet var han også utlånt til Stal Altsjevsk under 2006/2007-sesongen. I 2007 meldte Grnčtsjrov overgang til den belgiske klubben AA Gent, men slet med å etablere seg på førstelaget og ble følgelig lånt ut til den israelske klubben Maccabi Petah Tikva under 2008/2009-sesongen. 

I juni 2009 meldte han overgang til den kypriotiske klubben APOEL, hvor han markerte seg ved å score i den kypriotiske supercupen og fikk flere kamper under gruppespillet av Mesterligaen 2009/2010. Det påfølgende året spilte han samtlige kamper for APOEL, og var med sine seks seriemål sterkt delaktig i at klubben vant Kypriotisk 1. divisjon. I juli 2011 forlot han klubben til fordel for en ettårskontrakt med den belgiske klubben Lierse SK. Til tross for å ha spilt regelmessig for Lierse gjennom den påfølgende sesongen dro han i juli 2012 videre til den bulgarske klubben PFK Botev Plovdiv, hvor han skrev under på en treårskontrakt. Etter å ha spilt over 40 seriekamper for klubben ble kontrakten hans med Botev Plovdiv terminert mot slutten av 2013. 

I januar 2014 meldte han overgang til den ukrainske klubben SK Tavrija Simferopol. Sommeren 2014 gikk turen tilbake til moderklubben FK Vardar.

Landslagskarriere 
Grntsjarov fikk to kamper for Makedonia U-18 og seks kamper for Makedonia U-21 frem til 2003. Han fikk sin offisielle landslagsdebut for  i en vennskapskamp hjemme mot  den 21. august 2002 (5–0). Han scoret sitt første landslagsmål i en VM-kvalifiseringskamp borte mot  den 9. september 2009 (2–1).

Meritter 
APOEL
 Kypriotisk 1. divisjon (1): 2010/2011
 LTV Super Cup (1): 2009

Referanser

Eksterne lenker 
 
 Spillerprofil hos Soccerbase.com
 Spillerprofil hos National-football-teams.com

Makedonske fotballspillere
Fotballspillere for FK Vardar
Fotballspillere for OFK Beograd
Fotballspillere for FC Metalurh Donetsk
Fotballspillere for FK Stal Altsjevsk
Fotballspillere for AA Gent
Fotballspillere for Maccabi Petah Tikva FC
Fotballspillere for APOEL
Fotballspillere for KV Lierse
Fotballspillere for PFC Botev Plovdiv
Fotballspillere for SK Tavrija Simferopol
Personer fra Skopje
Fødsler i 1982